Ha péina niko ko pyhare jajujoaite jarahávo ñane Martín Fiérro rekovekue guaraníme. Ajevérö niko javy’apaiteñaína oñondive. Ha’e, kóva ko vy’áko ñande ryke’y Félix mante voi ohupytyuka kuaa kuri ñandéve. Ha’e mante voíko hína pe tapicha ijaguyjémava äva ä tembiapo rehe oñekarama haguä. Ndaha’eíko tuku chilín hína ko Martín Fiérro ñembohasa; ijetu’uetemi hína pórke niko ndaha’éi ñe’ënte reikuaa porä va’erä. Reikuaava’erä teko, temiandu, tapicha rembireroviapy, hemimo’ä, ha opaite hembipota. Reñeporandu kuaa va’erä: mba’e piko oipota ä gáucho äicha oikóva. Mba’ére piko ojehu chupe umi ojehuetáva. Oñe’engai piko hese Ñandejára. Ndohovasái piko raka’e chupe isy. Mba’ére piko ou pe jéta ojeliapa hese. Reiete vaicha niko ojejukamo’ä jevyevy, ha reiete vaicha niko oporojuka. Ha upéi ojexui, rei vaicha avei. Osë oho oiko umi herüguáre ha’eño rei; ndojejuhukái. Ndo’aséi tahachi pópe, ndoikeséi ka’iräime, oiko kañyhápe, operdepa hogayguakuéra, isarambipa ta’yrakuéra mimi; ha’e ojepersegi; opersegi chupe autoridakuéra.